OpenLLM-France/wikimedia huggingface dataset:
# Santa Barbara baseliza (Lerga)

Santa Barbara baseliza Lerga herritik gertu dagoen ermita txiki bat da. Lergako kaskoan bertan bada Santa Barbara kale bat, eta handik abiatzen den bidean, hego-ekialderantz, Epaiz herri hustura doan bidean, gertu dago Santa Barbara. Eliz eraikin baten seinalerik ez du batere, borda bat dirudi, lauki formakoa.
Nabarmena da baseliza, bere hormetako lauzen artean Lergako hilarria zegoelako, UMME SAHAR F(ilius) euskal itxurako izenarekin. 1960. urtetik Iruñean dago hilarria, Nafarroako Museoan.

## Kanpo estekak

* Datuak: Q97641610
# Santa Barbara eliza

Santa Barbara eliza Nafarroa Garaiko Orbaibar ibarreko Oloritz udalerriko Bariain lekuan kokatutako XIII. mendeko kristiau eliza bat da. Erromaniko estiloa ditu.

## Eraikina

XIII. mende hasierako eliza da, Orbaibarrak zabaldutako Nafarroako landa-erromanikoaren tipologia komunari jarraitzen diona. Fabrika XVII. mendean zaharberritu zuen Esteban Sanmarzal Barasoaingo harginak eta, ondoren, 1880an. Jatorrizko batarria eta XVI. mendeko pastazko Gurutziltzatu bat, Santa Barbarako mihise manierista bat eta Arrosarioko Ama Birjinaren tailu barroko txiki bat kontserbatzen dira, hori guztia meritu eskasekoa.

## Erreferentziak

* Nafarroako Entziklopedia Handia | BARIAIN. (Noiz kontsultatua: 2022-02-01).

## Ikus gainera

* Bariain
* Oloritz
* Orbaibar
* Erdialdea

## Kanpo estekak

* Datuak: Q112677284
# Santa Barbara gotorlekua (Sara)

Santa Barbara gotorlekua Lapurdiko Sara udalerrian dauden gotorleku baten aztarnak dira. XIX. mendeko gotorleku bat izan zen. Monumentu historiko izendatu zuten 1993ko irailaren 15ean. Nolabait, kanpainako gotorleku gisa eraiki zuten Santa Barbara baseliza zegoen muinoan.

## Historia

Toki horretan bertan hainbat guda ekintza gauzatuak ziren. Frantziako Iraultzako Konbentzioak eta Espainiako Erresumak elkarri gerra deklarazioa egin baino lehenagotik, 1793ko martxoan. Inguruetan gotortze-lanak egin zituzten iraultzaileek. Halere, iturri dokumentalek geroago baizik ez dute aipatzen gotorlekua: 1813an, Napoleondar Gerretan, Soult mariskala buru zuen frantziar armadak Wellington britainiar jenerala buru zuen armada aliatua (britaniar, portugaldar eta espainiar soldatuak eta espainiar gerrillariak), geldiarazteko mugan izandako borrokaldietan. Soult mariskalak lerro gotor bat eraikiarazi zuen Hendaiatik Orreagaraino, eta honako hau mendebaldeko zatiari zegokion, Lapurdiko eta Larrungo gainerakoekin batera.

## Erreferentziak

* ↑ Mérimée, Frantziako Kultura Ministerioa. Redoute de Santa Barbara. .
* ↑ Arrieta Valverde, Antton. Euskal Herriko forteak: Berpizkundetik Karlismora. Tafalla: Txalaparta, 2015. orr. 232-236.

## Ikus gainera

* Lapurdiko monumentu historikoak

## Kanpo estekak

* Datuak: Q22968703
# Santa Barbara baseliza (Zarautz)

    Artikulu hau Gipuzkoako Zarautz udalerriko baselizari buruzkoa da; beste esanahietarako, ikus «Santa Barbara baseliza».
Santa Barbara baseliza Gipuzkoako Urola Kosta eskualdean dagoen Zarautz udalerriko baseliza da. Izen bereko Santa Barbara auzoan eta Zarauztik Getariaradoan Kostaldeko Done Jakue bidearen hasieran kokatzen da.
Gaur egun bertan urte osoz ospatu ohi den meza bakarra abenduaren 4ean izan ohi da.

## Historia

Tenplu berria eraikitzeko diru bilketa eskasegia zela eta, 1704ko ekainaren 20an Iruñeko apezpikuak inguruko jendearen diru laguntza txikiez eraiki zedila agindu zuen. Dirua, espezietan pilatutako dohaitzak eta eraikuntza materialak musutruk hornitu eta garraiatu zuten auzotarren laguntzari esker eraikuntza lanei berrekin zitzaien.
Bost urteren ondoren, 1709an baseliza bedeinkatu zen, halere 1736. urterarte hobekuntzak gehitzen joan zitzaizkion. Baselizaren mantentze lanak diru edo espezien dohaitzaren bitartez ordaintzen ziren. 1705-1774 bitartean arrantzaleek euren dohantzak arrantzatutako bale zatiez osatzen zituzten, trukean txakolia ematen zitzaielarik. 1850ean eraldaketa lanak egin zitzaizkion eta 1995ean oso-osorik zaharberritua izan zen.

## Eraikina

Ipar-ekialdeko norantzan dago, lau uretako teilatua, oinplano laukizuzzena eta abside trapezoidala ditu. Eremuko erliebe malkartsuari ongi egokitua dago, eskailera baten bidez atari nagusira igo ahal daitekelarik.
Barnealdean arku eskarzano itxurako egurrezko ganga du. Goiburu poligonalaren gainaldean eta aldarearen atzean, hainbat ezaugarri ikonografiko dituen Santa Barbararen irudia gordetzen duen itxura klasikoko erretaula txiki bat dago. Gainontzeko eremua uzta ez kaltetzeko ekaitzen aurkako kandelez argiztatua dago.

## Kanpo estekak

* Santa Barbara baselizaren historia. Gurezarautz.org
* Datuak: Q12266978
* Multimedia: Santa Barbara, Zarautz / Q12266978
# Santa Barbara baseliza (argipena)

Santa Barbara baseliza (Barbara Nikomediakoaren omenez) hau izan daiteke:
* Santa Barbara baseliza (Almandoz), Nafarroako Baztan udalerriko Almandoz herrian.
* Santa Barbara gotorlekua eta baseliza (Hernani), Gipuzkoako Hernani udalerrian.
* Santa Barbara baseliza (Urretxu), Gipuzkoako Urretxu udalerrian.
* Santa Barbara baseliza (Zarautz), Gipuzkoako Zarautz udalerrian .
* Santa Barbara baseliza (Legarda), Nafarroa Garaiko Legarda udalerrian.
* Santa Barbara baseliza (Lerga), Nafarroa Garaiko Lerga udalerrian..
# Santa Barbara baseliza (Almandoz)

    Artikulu hau Nafarroako Baztan udalerriko Almandoz herrian dagoen baselizari buruzkoa da; beste esanahietarako, ikus «Santa Barbara baseliza».
Santa Barbara baseliza Nafarroako Baztan udalerriko Almandoz udalerriaren lursailetan dagoen baseliza bat da. Baselizaren inguruan Apurtxiko trikuharria nahiz Santa Barbara edo Loibeltz mendiaren (723 metro) gailurra dago.

## Kokalekua

Loibeltz edo Santa Barbara mendian dago, eta herrigunetik nahiz Iruñea eta Behobia arteko N-121-A errepidetik ikusgai dago.

## Eraikina

Gaur egun baseliza oso egoera kaxkarrean dago, ondorioz gurtze eraikin erlijioso bat baino aziendarentzako borda baten antza gehiago du. Zuri koloreko eraikin bat da, 427 metroko garaieran.
Garai batean urtero abenduaren 4ean Almandozko herritarrak baselizara igo eta meza entzuten zuten, baina gaur egun galdua dagoen ohitura da.

## Kanpo estekak

* Datuak: Q25479635
# Saint-Jean-de-Dieu (Quebec)

Saint-Jean-de-Dieu Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen Les Basques konderriko eskualde udalerria da.. 2011ko zentsoaren arabera 1,606 biztanle zituen 151.02 kilometro koadroko azaleran.

## Kanpo estekak

* Datuak: Q3462527
* Multimedia: Saint-Jean-de-Dieu, Quebec / Q3462527
# Saint-Jean-de-Gonville

    Artikulu hau Aingo udalerriari buruzkoa da; beste esanahietarako, ikus «Saint-Jean».
Saint-Jean-de-Gonville Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q328380
* Multimedia: Saint-Jean-de-Gonville / Q328380
# Sarah Jennings

    «Sarah Churchill» orriak hona dakar. Aktoreari buruzko artikulua hau da: «Sarah Churchill (aktorea)»
Sarah Jennings, ezkondu ondoren Sara Churchill, Marlborougheko Dukesa (1660ko ekainaren 15a/ekainaren 5a - 1744ko urriaren 18a) bere garaiko emakumerik garrantzitsuenetakoa izan zen Britainia Handian Ana erreginarekin izandako adiskidetasuna medio.
Ana Britainia Handikoa erreginaren gortean erreginaren lagun minena izatea lortu zuen. Anak "Mrs Freeman" deitzen zion eta Sarahk erreginari "Mrs Morley".
1678ko urriaren 1ean John Churchillekin, gerora Marlborougheko Dukea izango zenarekin ezkondu zen.
Bere lagun Ana erregina bihurtzean, Sarah Jenningsek eragin politiko handia izan zuen erreinuan eta partidu politikoen tirabiretan eta erabaki politiko garrantzitsuetan parte hartu zuen.
Bere gainbehera erreginaren ondoko lekuan Abigail Hillek ordezkatu zuenean gertatu zen 1711an.
Bai Winston Churchill eta bai Diana Galeskoa bere ondorengoak dira.
* Datuak: Q19176
* Multimedia: Sarah Churchill, Duchess of Marlborough / Q19176
# Sarah Jessica Parker

Sarah Jessica Parker (Nelsonville, Ohio, Ameriketako Estatu Batuak, 1965eko martxoaren 25a - ) aktore eta ekoizle estatubatuarra da. Sex and the City telesailean oso ezagun egin zen, Carrie Bradshaw pertsonaiari esker. Telesailak sei denboraldi iraun zuen, eta 2004an amaitu zen.
Matthew Broderick aktorearekin ezkondua dago.

## Filmografia

* Datuak: Q170530
* Multimedia: Sarah Jessica Parker / Q170530
# Sarah Kirsch

Sarah Kirsch (Limlingerode, Harz, Alemania, 1935eko apirilaren 16a - Heide, Schleswig-Holstein, 2013ko maiatzaren 5a) alemanezko idazlea izan zen.

## Bizitza

Batxiler-ikasketak bukatuta, azukre-fabrika batean lanean hasi zen, eta baso-ingeniaritzako eta biologiako ikasketak hasi zituen gero. 1963-1965 bitartean literatura-ikasketak egin zituen Leipzigen, eta berehala bere lehen literatura-lanak argitaratzen hasi zen.
Poeta gisa izan zen ezaguna, baina poesiaz gainera irratirako istorioak eta kontakizunak ere idatzi zituen, haurrentzat batez ere: Die ungeheuren bergehohen Wellen auf See (1973, Mendia bezain gorako itsas uhin handiak), Allerlei-Rauh (1988, Astalarrua), Das simple Leben (1994, Bizitza soila). Bere poesiaren musikaltasuna eta soiltasuna direla-eta, herri-poesiaren tradizioan sartu ohi da, baina baita Britting, Krolow eta Bachmann poeten ildoaren jarraitzaile gisa ere. Bere poema gehienak amodioa eta izadia dute mintzagai; ez da ordea poesia harmonikoa edo idilikoa, gatazka, beldur eta hausturez betea baizik. Bere obrak arrakasta handia izan zuen aleman hiztunen artean eta sari asko jaso zituen, Alemaniako Errepublika Demokratikoaren Heinrich Heine saria (1973), Europar Literaturako Petrarka Saria (1976) eta Konrad Adenauer Fundazioarena (1993), besteak beste.

## Lan nagusiak

* Landaufenthalt (1967, Egonaldia lehorrean)
* Erdreich (1982, Lurreko inperioa)
* Katzenleben (1984, Katu-bizitza)
* Hundert Gedichte (1985, Ehun poema)
* Schneewärme (1989, Elurraren beroa)
* Erlkönigs Tochter (1992, Elfoen erregearen alaba)
* Wasserbilder (1993, Ur irudiak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q263398
* Multimedia: Sarah Kirsch / Q263398
# Sarah Jones (belar-hockey jokalaria)

Sarah Louise Jones, (Cardiff, Gales, 1990eko ekainaren 25a), belar-hockeyan lehiatzen den kirolari britainiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Erresuma Batuko taldearekin, Herbehereen eta Argentinaren atzetik.
Tokion, honako hauek osatzen zuten taldea: Giselle Ansley, Grace Balsdon, Amy Costello, Fiona Crackles, Sarah Evans, Maddie Hinch, Sarah Jones, Hannah Martin, Shona McCallin, Lily Owsley, Hollie Pearne-Webb, Isabelle Petter, Ellie Rayer, Sarah Robertson, Anna Toman, Susannah Townsend, Laura Unsworth eta Leah Wilkinson-ek

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa. |

## Erreferentziak

* ↑ «Sarah Jones» olympedia.org (Ingelesez)
* ↑ «Sarah Jones» FIH (Ingelesez)

## Kanpo estekak

* Datuak: Q48816696
# Sarah Judith de Castro

Sarah Judith de Castro (1752 – Stoke Newington, 1824ko maiatzaren 23a) ingeles margolaria izan zen.

## Bizitza

David de Castroren alaba bakarra, 1752an jaio zen. 1761ean aita hil zitzaion, eta 1766an, hamalau urte zituela, bere osaba Daniel de Castrorekin ezkondu zen. Baliteke haien ezkontzak de Castro familiaren barruan dirua gordetzeko asmoa izatea.
Loreak irudikatzen zituzten margolanak erakutsi zituen Royal Academy of Artsen 1777an eta 1778an. Margolanen bat gaur arte iraun badu, identifikatu gabe dago.
Tilly Kettlek egindako Sarah Judith eta Daniel de Castroren erretratuak Londresko Judu Museoan daude.
1824ko maiatzaren 23an hil zen Stoke Newingtonen.

## Erreferentziak

* 1 2 3 (Ingelesez) Rubinstein, William D.; Jolles, Michael A.; Rubinstein, Hillary L. (2011). The Palgrave Dictionary of Anglo-Jewish History. Palgrave Macmillan ISBN 978-1-403-93910-4..
* ↑ (Ingelesez) Hyman, Louis. (1972). Jews of Ireland: From Earliest Times to the Year 1910. London, Jerusalem: The Jewish Historical Society of England; Israel Universities Press, 32-34, 297 or. (Noiz kontsultatua: 2023-12-31).
* ↑ (Ingelesez) Rubens, Alfred. (1953). «Francis Town of Bond Street (1738-1826) and his family: With Further Notes on Early Anglo-Jewish Artists» Transactions (Jewish Historical Society of England) 18: 89-111. (Noiz kontsultatua: 2023-12-31).

## Kanpo estekak

* Datuak: Q121359914
# Sarah Köhler

Sarah Köhler (Hanau (Alemania), 1994ko ekainaren 20a) igeriketan aritzen den kirolari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen 1500 m estilo librean Katie Ledecky (urrezko domina) eta Erica Sullivan (zilarrezkoa) estatubatuarren atzetik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 1500 m Estilo librea, emakumezkoa |

## Erreferentziak

* ↑ «Sarah Köhler» olympedia.org (Ingelesez)
* ↑ "Sarah Köhler" olympics.com {{Es}
* ↑ Igeriketa, 1500 m estilo librea, emaitzak 2020 olympedia.org (Ingelesez)
* Datuak: Q17326044
# Rhipidomys tribei

Rhipidomys tribei Rhipidomys generoko animalia da. Karraskarien barruko Cricetidae familian sailkatuta dago.

## Ikus, gainera

* Rhipidomys
* Cricetidae

## Kanpo estekak

* Datuak: Q19746359
* Espezieak: Rhipidomys tribei
# Sambo

Samboa (errusieraz: Cамбо; САМозащита Без Оружия, translit.: SAMozashchita Bez Orúzhiya esaldiaren akronimoa; euskaraz: «armarik gabeko defentsa pertsonala») borroka-kirola eta defentsa pertsonaleko sistema bat da. Sobietar Batasun ohian garatua, sambo-borroka izeneko aldaera bat du. 1938an SESB osoko Kirol Batzordeak kirol nazionaltzat onartu zuen. Bere sustraiak borroka libreko estilo tradizionaletan ditu, hala nola judo, savate, jiu jitsu, boxeo, tartariar kurax, mongoliar borroka, pankration eta borroka libre olinpikoa.
United World Wrestling erakundearen arabera, sanboa da gaur egun gehien praktikatzen den borroka libre lehiakorraren lau modu nagusietako bat, beste hirurak borroka greko-erromatarra, borroka libre olinpikoa eta judoa izanda.

## Erreferentziak

* ↑ Elhuyar Hiztegia

## Kanpo estekak

* Datuak: Q106500
* Multimedia: Sambo / Q106500
# Samborzec udalerria

Samborzec Poloniako Gurutze Santuko voivoderriko landa-udalerri bat da, Sandomierz barrutian kokatuta. 85,24 km²ko azalera du eta 2017ko datuen arabera 8575 biztanle zituen.

## Kanpo estekak

* Udalaren webgunea
* Datuak: Q553672
* Multimedia: Gmina Samborzec / Q553672
ieaGurutze Santuko voivoderriko udalerriak :
# Sambizanga (filma)

Sambizanga 1972ko Sarah Maldoror frantziar zinema zuzendariaren film dramatikoa da, José Luandino Vieiraren A vida verdadeira de Domingos Xavier eleberrian oinarrituta.
Sambizanga Luandako langile auzoa da eta bertan portugaldar espetxe bat zegoen, nora angolar militante asko eramaten zituzten torturatuak eta erailak izateko. 1961eko otsailaren 4an, MPLAko indarrek espetxea eraso egin zuten.

## Argumentua

Oharra: Atal honek istorio osoa edo amaiera argitzen du.
1961ean, Angolako Independentzia Gerra hasi baino lehen, Portugalgo funtzionario kolonialek Domingos Xavier iraultzaile angolarra atxilotu dute. Xavier Sambizangako espetxera eramango dute, eta bertan torturatua izateko arriskua du, portugaldarrei disidenteen izenak ez emateagatik. Maria, Xabierren emaztea, kartzelan bilatzen ari da, Domingosekin zer gertatu den jakin nahian.

## Kanpo estekak

* Datuak: Q7409058
# Samboal

Samboal Segoviako udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 530 biztanle zituen.

## Ikus, gainera

* Segoviako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q605824
* Multimedia: Samboal / Q605824
# Sambal

Sambal Indonesiako txile-saltsa edo -pasta bat da. Piper minak eta bigarren mailako osagaiak (izkira-pasta, baratxuria, jengibrea, tipulatxa, txinatar tipula, palma-azukrea eta lima-zukua) nahasita egiten da. Sambal hitza Javatik datorren indonesierako mailegu bat da (sambel). Indonesiako sukaldaritza tradizionaletik sortu bazen ere, eta Singapur, Malaysia, Brunei eta Sri Lankako gastronomietako zati integrala ere bada. Indonesiako herrien bidez ere hedatu da atzerrian Herbehereetara eta Surinamera.
Sambalak hainbat errezeta laguntzeko gozagarri bero eta pikante gisa zerbitzatzen dira, hala nola lalab (barazki gordinak), ikan bakar (arraina parrillan), ikan goreng (arrain frijitua), ayam goreng (oilasko frijitua), ayam penyet (oilasko hautsia), peniga penyet (saiheskiak) eta zenbait soto zopa. Indonesian 212 sambal-aldaera daude, gehienak Javan sortuak.

## Erreferentziak

* ↑ The big chilli sauce guide: how to tell your sriracha from adobo. .
* ↑ Sejarah Sambal Khas Nusantara, Ada Sejak Abad ke-10 hingga Digemari Orang Belanda. .
* ↑ (Indonesieraz) «Ada 212 Jenis Sambal di Indonesia, Berasal Dari Mana Sajakah? – Semua Halaman – Nationalgeographic.grid.id» nationalgeographic.grid.id.
* ↑ (Indonesieraz) Media, Kompas Cyber. «212 Jenis Sambal di Indonesia, Ternyata Paling Banyak Berasal dari Jawa» KOMPAS.com.

## Kanpo estekak

* Datuak: Q1056554
* Multimedia: Sambal / Q1056554
# Sambalpur barrutia

Sambalpur barrutia Indiako barruti bat da, Northern dibisioan, Orissa estatuan. 1.041.099 biztanle ditu 6.702 kilometro koadrotan.

## Mugakideak

Honako barrutiekin egiten du muga:
Jharsuguda barrutia Debagarh barrutia

## Ikus, gainera

* Orissa

## Kanpo estekak

* Datuak: Q1267306
* Multimedia: Sambalpur district / Q1267306
# Sambaíba

Sambaíba Brasilgo udalerri bat da, Maranhão estatuan kokatua. 5.568 biztanle ditu 2.478,703 km²ko eremuan.

## Ikus, gainera

* Maranhão

## Kanpo estekak

* Datuak: Q2064949
* Multimedia: Sambaíba / Q2064949
# Sambia

Sambia (errusieraz: Земландский полуостров, translit.: Zemlandsky poluostrov) Kaliningradeko oblasteko penintsula ida, Baltikoaren hego-ekialdeko ertzean dagoena. Ipar-ekialdean Kurlandiako itsas aintzira, hego-mendebaldean Vistulako itsas aintzira, hegoaldean Pregoliaren bokalea eta ekialdean Deyma ibaiarena. 1945 baino lehen Ekialdeko Prusiako zati bat zen.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q329676
* Multimedia: Sambia Peninsula / Q329676
# Samba barrutia

Samba barrutia Indiako barruti bat da, Jammu dibisioan, Jamnu eta Kaxmir estatuan. 318.898 biztanle ditu 1.002 kilometro koadrotan.

## Mugakideak

Honako barrutiekin egiten du muga:

## Ikus, gainera

* Jamnu eta Kaxmir

## Kanpo estekak

* Datuak: Q1117086
* Multimedia: Samba district / Q1117086
# Samovar

Samovar Errusian eta inguruko herrialdeetan tea prestatzerakoan ura irakiteko erabili ohi den metalezko ontzia. Tximinia moduko batek erdialdetik zeharkatzen du ontzia, ura horren inguruan jartzen da eta behealdean duen sarearen gainean ikatza edo beste erregairen bat ezartzen da. Ontzia kobrez edo eztainu-aleazio batez egina izaten da, eta kanilaz hornitua da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q224418
* Multimedia: Samovars / Q224418
# Samosata

Samosata (kurdueraz: Samîsad, armenieraz: Շամուշատ Shamushat; grezieraz: Σαμόσατα, Samósata) Eufrates ibaiaren ondoan zegoen hiri bat zen, Komageneko hiri nagusia. Samosata, gotortutako hiri bat zen, eta, beharbada, hitita jatorrikoa. III. mendean, hiri honetan, Paulo Samosatakoa jaio zen. 625ean, Heraklio enperadore bizantziarrak eraso eta hartu zuen, Marashekin batera.
Gaur egun, antzinako Samosata egon zen tokian, hiri berri bat dago, Samsat izenekoa, Turkian.

## Erreferentziak

* ↑ (Kurdueraz) adem Avcıkıran. (2009). Kürtçe Anamnez Anamneza bi Kurmancî. , 56 or..

## Kanpo estekak

* Datuak: Q1026347
* Multimedia: Samosata / Q1026347
# Samosdelka

Samosdelka (errusieraz: Самосделка: Ροςοςςοςον-a) Errusiako hegoaldeko arrantza-herria da (Astrakhan hiritik 40 bat kilometro hego-mendebaldera dagoena), eta, handik hurbil, arkeologoek jakinarazi zuten 2008ko irailean aurkitu zituztela Atil, Khazar Erdi Aroko erresumako hiriburua.

## Arkeologia

Astrakango Estatuko Unibertsitateko Dmitri Vasilyev-ek zuzendutako arkeologo talde batek bederatzi urte zeramatzan indusketak egiten. Vasilyev-en arabera, adreiluzko gotorleku zahar baten aztarnak aurkitu zituzten IX eta X. mendeko geruzetan aurkitu berritan, Khazar yurt ezaugarriak zituztenak.
Hiriaren trazadura iturri idatziekin bat dator. Norman Finkelshteyn-ek jakinarazi zuenez, "erdialdeko adreilu errezko uharte-zitadela zuen ibai-ibilguek erdibanatutako hiria zen". Samosdelkaren erdiko zatia lehortutako ibaien oheen artean zegoen uharte batean zegoen. Dokumentu zaharrek esaten zuten Atilen gaztelua hiriaren erdialdeko uhartean zegoela.
Samosdelkako gotorlekuak forma triangeluarra zuen kareharrizko adreiluz egina. Idatzizko iturrietatik jakina da Khazar khaganek adreiluzko eraikinen monopolioa zuela. Samosdelkan zabaldutako sute baten arrastoak aurkitu zituzten Atil geruza batean. Sua, ziurrenik, Atil konkista garaian piztu zuen Kieveko Errusiako printzeak Sviatoslav I.ak 968 edo 969. urtean.
XI-XII mendeetako geruzek Oghuz artefaktuak dituzte eta Saqsinekin lotura dute.

## Erreferentziak

* ↑ Vasil’ev D. Preliminary results of researches on Samosdelskoye site in connection with oguz problem // European Association of Archaeologists. 9th annual meeting. Final program and abstracts. S.-Petersburg, 2003. Р. 29.

## Kanpo estekak

* Datuak: Q4406882
* Multimedia: Samosdelskoye gorodishche / Q4406882
# Samotrazia

Samotrazia (grezieraz: Σαμοθράκη, Samothraki) Greziako ipar-ekialdeko uhartea da. Egeo itsasoaren iparraldean dago, Hebroseko nomo edo departamenduan, Trazia eta İmroz uhartearen artean. 180 km$^2$ ditu, eta 2.723 biztanle (2005). Hiri nagusia, Samotrazia, ipar-mendebaleko kostaldean dago. Uharte menditsua da (Fengari mendia, 1.600 m). Laborantza eta arrantza dira ekonomia-jarduera nagusiak.

## Historia

K.a. VIII. mendean Samosko kolonoak bertara heldu zirenean, Traziako Samos izena hartu zuen uharteak. Erdi Aroan bizantziarren, genoarren eta turkiarren mende egon zen.
1863. urtean bertan aurkitu zuten Samotraziako Garaipena izenaz ezagutzen den marmolezko eskultura (K.a. III-II. m.). Emakume hegalduna irudikatzen du, eta K.a. IV. mendearen bukaeran Demetrio I.a Poliorcetesek Salaminan izan zuen garaipenaren omenez eginikoa bide da. Heleniar eskulturaren maisulanetako bat da aipaturiko eskultura (Louvreko museoan, gaur egun).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 70. araua: Mundu zabaleko uharte nagusiak. (Noiz kontsultatua: 2012-5-21).
* ↑ Euskaltzaindia. Europako toponimia fisikoa. .

## Kanpo estekak

* Datuak: Q203175
* Multimedia: Samothraki / Q203175
# Samoset (Florida)

Samoset Ameriketako Estatu Batuetako erroldak esleitutako leku bat da. Manatee konderrian dago, Florida estatuan. 4.146 biztanle ditu, 3,844159 kilometro koadroko azaleran banatuta.

## Ikus, gainera

* Manatee konderria

## Kanpo estekak

* Datuak: Q2198641